Nota de premsa

5/9/2021

**Martina Satkova (CZE) i Boris Neveu (FRA), guanyadors de l’Extreme Canoe Eslàlom de la Copa del Món de Canoe Eslàlom de la Seu d’Urgell**

**La cita, que serà olímpica a París 2014, ha estat tot un espectacle i un èxit participatiu.**

**Al matí de diumenge, també s’han disputat les semifinals i finals en la modalitat de canoa (C1), amb la victòria de Miquel Travé i el bronze de Núria Vilarrubla.**

**Descàrrega fotos:** [**https://bit.ly/2X0Oufc**](https://bit.ly/2X0Oufc)

Diumenge 5 de setembre, el Parc Olímpic de la Seu d'Urgell ha acollit el tercer i últim dia de la Copa del Món de Canoe Eslàlom. El primer esdeveniment es va disputar a Praga (República Txeca) i el segon a Markkleeberg (Alemanya), tots dos al mes de juny. La prova que tancarà el circuit serà la de Pau (França) del 10 al 12 de setembre.

Per conèixer el rànquing de la Copa del Món actual <https://www.canoeicf.com/disciplines/canoe-slalom/rankings>

A la tarda de diumenge s’ha disputat la prova de l’**Extrem Canoe Eslàlom** de dones i homes, competició que serà olímpica a París 2024. Aquesta disciplina es caracteritza pel descens de 4 embarcacions alhora competint cos a cos fins a la línia d'arribada. El traçat, marcat amb portes especials, balises o obstacles, exigeix una trajectòria espectacular, amb diferents opcions, aprofitant les característiques extremes de les aigües braves. Durant el recorregut, d'uns 45 segons, hi ha dues portes que s'han de remuntar simètriques a la mateixa altura, els palistes trien per quina passen i una zona de roll, on els palistes han de submergir-se en un 360. La sortida es realitza des d'una plataforma a 2 metres d'altura sobre l'aigua des de la qual es precipiten els participants en el moment d'iniciar la competició.

**Resultats Extreme Canoe Eslàlom femení**:

1.Martina Satkova (República Txeca)

2. Luuka Jones (Nova Zelanda)

3. Ana Satila (Brasil)

4.Caroline Trompeter (Alemanya)

**Resultat Extreme Canoe Eslàlom masculí**:

1. Boris Neveu (França)

2. Mario Leitner (Àustria)

3. Manuel Munsch (Suïssa)

4. Hannes Aigner (Alemanya)

**Or i bronze a casa en C1H i C1D per a l’equip espanyol de la RFEP**

La cita esportiva de diumenge ha començat amb els podis dels catalans **Miquel Travé, or en canoa d’homes (C1H)**, i el **bronze per a Núria Vilarrubla en canoa femenina (C1D)**.

L’espectacle ha arribat a la final amb la baixada de Travé. El palista de la Seu d’Urgell ha sortit rapidíssim i ha aconseguit col·locar-se el primer amb 88.81 segons. La seva actuació ha estat de molt nivell, ja que guanyar la Copa del Món amb un toc a una porta (amb una penalització de 2 segons) està a la mà de molt pocs palistes. “Em sento molt content. És impressionant. Sempre havia somiat poder guanyar a casa, però llàstima que no hagi pogut estar la gent de la Seu aquí animant ja que es fa a porta tancada per les mesures de prevenció de la pandèmia, però hem tingut els voluntaris del club i tots els meus amics i companys d’equip. Ha estat impressionant, tot i tenint un toc, sabia que si ho feia bé podia estar allà dalt i he pogut aconseguir aquest primer lloc”.

Ja a la final, Vilarrubla ha fet un molt bon paper, amb una baixada espectacular i molt ràpida (100.43 segons), tot i tenir una penalització a la porta 24. La palista de la Seu, diploma a Tokio 2020, s’ha mostrat molt satisfeta del seu resultat d’avui al declarar que “la baixada ha estat difícil i intensa. Des de la sortida sabia que el temps que havia marcat la Jessica Fox era molt bo i he sortit a per totes. Hi ha hagut alguns petits errors i penalitzacions, però tot i així puc estar al podi, així que estic molt contenta”. En referència a la seva participació als JJOO, ha afirmat que “ha estat un mes intens després dels Jocs Olímpics de Tòquio. Hem hagut de treure la tensió i tornar a casa amb ganes de competir. La veritat és que he afrontat aquesta Copa del Món amb moltes ganes i il·lusió per tornar a estar a la linea de sortida”.

**Descàrregues fotos diumenge 5:** [**https://bit.ly/2X0Oufc**](https://bit.ly/2X0Oufc)

**Descàrrega declaracions de Miquel Travé i Núria Vilarrubla d’avui diumenge 5:** [**https://bit.ly/3DMTYe9**](https://bit.ly/3DMTYe9)

**Descàrrega Compactat Vídeo dissabte 4 i diumenge 5 amb imatges acció:**

Durant els dies de competició es podrà accedir al Newsfeed de dissabte 4 i diumenge 5, a través del registre en aquest enllaç: <https://mediapool.scoopa.com/>

El procés és molt senzill: només cal omplir el formulari i s’enviarà un correu electrònic per configurar el password.

Contingut disponible: caiac dissabte; canoa i Extreme Canoe Eslàlom diumenge. News (entre 2 i 3 minuts) amb la baixada dels guanyadors. Imatges (entre 5 i 6 minuts): entrevista del/a guanyador/a de l’or, carreres addicionals dels/les guanyadors/es. Imatges de la carrera: carrera completa de l’or, plata i bronze per a cada final.

Resultats: <https://www.canoeicf.com/canoe-slalom-world-cup/la-seu-2021/results>

**Més informació premsa**

Xènia Fortea - 607 754 170‬ [xfortea@xcommunication.es](mailto:xfortea@xcommunication.es)

Toti Rosselló - 670763555 [toti@xcommunication.es](mailto:toti@xcommunication.es)